
 'సుపుత్రా ప్రాప్తిరస్తు!' అని అందరూ మనసారా దీవించారు.
 గౌతముల మోము నిండా వెన్నెలకు దీటైన చిరునవ్వు వెలుగుతూ ఉంది. అహల్య మోములో నునుసిగ్గు దొంతరలు.
    10
 అమరావతి.
 బ్రహ్మ సన్నిధి నుండి భంగపడి, నిరాశకు లోనై అమరావతికి తిరిగి వచ్చిన అమరేంద్రుడు ఒంటరిగా నందనోద్యానంలో పారిజాత వృక్షం నీడన నిలుచున్నాడు.
 అతని మనసు నిండా వేదన... ఆ వేదనని మించి అహల్యా రూపం ఆవేదననీ అహల్యనూ తోసిరాజంటూ ఆత్మ వేదన. అహల్యా అహల్యా... అప్రయత్నంగా అమరేంద్రుడి నోటివెంట వెలువడింది.
 ఈ పాటికి ఆ జడదారి అహల్యణు వెంటబెట్టుకుని తన ఆశ్రమానికి వెళ్ళి ఉంటాడు అనుకున్నాడు.
 అలా అనుకోగానే అతని మనస్సులో అసూయ కదలాడింది. తనని తను నిందించుకున్నాడు.
 సభ ఏర్పాటు చేసి సరసులయిన అందరిముందు అందగత్తెలయిన అచ్చెరలు నాట్యమాడితే చూసి ఆనందించక, అందరిలోనూ అందగత్తె ఎవరు అని తను ఎందుకు అడిగాడు? అడిగితే అడిగాడు. ఎవరో ఒకరి ఎవరి పేరో ఒక పేరును సూచిస్తే దాన్ని అందరూ అంగీకరిస్తే పోయేదానికి, ఎవరికి నచ్చిన సుందరి పేరు వాళ్ళెందుకు చెప్పాలి?
 చెపితే అందరి వాదనలు విని విన్న తను సుర నాధుడిగా, సకల లోక పాలకుడిగా తనకు నచ్చిన ఏదో ఒక పేరు చెప్పి- ఎవరినీ నొప్పించకుండా ఒప్పించక తగుదునమ్మా అంటూ తగాదా పరిష్కారానికి ఆ సృష్టికర్త సన్నిధికి మందగట్టుకుని ఎందుకు వెళ్ళాలి? వెళ్లాను పో- ఆ సృష్టికర్త ఇన్ని యుగాలుగా, ఇందరు సుందరీమణుల్ని సృష్టించినవారు ఏదో ఒక పేరు చెప్పి ఆమే జగదేకసుందరి అని నిర్ణయిస్తే ఎవరు కాదనగలిగేవారు? ఎవరు ఎదురు ప్రశ్నించేవారు? కాదు- ఎవరి పేరు చెబితే ఏం జరుగుతుందో ఏం జరుగుతుందో అనుకుంటే...
 సుర సుందరీమణులలో సుందరాంగి సరస్వతీదేవి అని ప్రకటించి ఉంటే- ఆయన అర్ధాంగి అని అయినా అందరూ అంగీకరించేవారు కదా! అర్ధాంగి అందచందాలూ నాలుగు ముఖాలా చూసినా కనిపించి ఉండకపోతే- జగన్మాత పార్వతీదేవి పేరు చెప్పి వుండరాదా! ముక్కంటి కంటి మంటలకు జడిసి అయినా సర్వులూ శిరః కంపన చేసి శిరసావహించి ఉండేవాడు కదా?
 కాదు ఎందుకు ఆ త్రిమూర్తులతో పేచీ అనుకుంటే అష్ట దిక్పాలకులున్నారు కదా. వారి పత్నుల పేర్లు ప్రకటించి ఉంటే ఏం పోయేది?
 శచీదేవి పేరు చెప్పిఉంటే తనకెంత సంబరంగా, సమ్మతిగా ఉండేది? త్రిమూర్తులు ముగ్గురూ కలిసి సృష్టిస్థితి లయాధిపత్యం కలిగివున్నా, సురనాధుడు తనే కదా! ముక్కోటి దేవతల మొక్కులందే మొదటి వేలుపు తనే కదా!
 తన అర్ధ సింహాసనం అలంకరించగలిగిన శచీదేవి జగదేక సుందరి అని ప్రకటించి ఉంటే అది తనకున్న అధికారాలకీ, ఐశ్వర్యాలకీ, అర్హతలకీ మరో అదనపు అందం అయి ఉండేది కదా!
 కాదు- అఖిల లోకాధిపతినన్న పక్షపాతంతో ప్రకటించారని అనుకోవడం ఆడిపోసుకుంటారు అనే జంకు వుంటే మిగతా దిక్పాలకులున్నారు కదా- స్వాహాదేవి పేరు ప్రకటించి ఉంటే అది అగ్నికి ఆనందం కలిగించి ఉండేది కదా?
 యముడికి భయపడో- అతని అధికారాలన్నీ గౌరవించో అతని అర్ధాంగి పేరు ప్రకటించి ఉండరాదా? వాయువు సర్వలోకాలకూ ప్రాణదాత కదా అని మన్నించి అతని సతిని గౌరవించి ప్రకటించి ఉండరాదా! నిరృతిని మన్నించి ఉండకూడదా? వరుణుడి సతిని ప్రకటించి వరుణుడి కీర్తిని మరింత వన్నె తెచ్చి ఉండరాదా?
 ఈశానుడున్నాడే- ఆయన పనికిరాలేదా? గుర్తులేదా? ఆయన సఖుడు ఉత్తర దిశానాధుడు- కుబేరుడు ధనం మూలం ఇదం జగత్ అని కదా నానుడి- అందరి అధికారాలూ ఐశ్వర్యం దగ్గరే ముగుస్తాయి కదా- ఆయనని గౌరవించి ఉండకూడదా? ఆయన అర్ధాంగే అందరికన్నా అందగత్తె అని ప్రకటన చేసి ఉండరాదా?
 పశ్చిమ దిశానాధుడు- వరుణుడు- ప్రాగ్నాధుడ్ని నేను- దక్షిణాధిపతి యముడు ఉత్తర దిశానాధుడు కుబేరుడు- మేం ఎవరమూ పనికిరాలేదా? ఎవరి పేరూ ప్రకటించకుండా ఎవరేమని తలుస్తారోనని ఆలోచించకుండా ఇంతవరకూ ఏ లోపమూ లేని స్త్రీని సృష్టించనే లేదు. ఇదిగో ఇప్పుడు సృష్టిస్తున్నానని ఆ నలుమోముల మేలుపు అప్పటికప్పుడే అహల్యని ఎందుకు సృష్టించాలి?
 సృష్టించాడు పో. సృష్టించే వేళలోనే ఎవరికో ఒకరికి బ్రహ్మ ముడిపెడతాడన్న లోకోక్తి ప్రకారం ఫలానా వాడికి- అదే ఆ గౌతమ మునీంద్రునికే అనుకుందాం- నిర్ణయించానని అతనికే ఇచ్చి చేసి ఉండరాదా! అలా కాకపోతే...
 అడిగింది నేను- అవసరం కలిగించింది నేను- అమరాధిపుడ్ని నేను- అన్ని విధాలా అన్ని అర్హతలూ ఉన్నవాడిని నేను. నాకు ఎందుకు కన్యాదానం చేసి ఎందుకు కన్యను అప్పగించి ఉండకూడదు? అనుకుంటే ఎందుకు పందెం ప్రకటించాలి?

 'suputra praaptirastu!' ani andaruu manasara deevinchaaru.
 goutamula momu ninda vennelaku deetaina chirunavvu velugutuu undi. ahalya momulo nunusiggu dontaralu.
    10
 amaravati.
 brahma sannidhi nundi bhangapadi, niraasaku lonai amaravatiki tirigi vachina amarendrudu ontarigaa nandanodyaanamlo paarijaata vruksham needana niluchunnadu.
 athani manasu ninda vedana... aa vedanani minchi ahalya roopam aavedananee ahalyanuu tosirajantu aatma vedana. ahalya ahalya... aprayatnamgaa amarendrudi notiventa veluvadindi.
 ee paatiki aa jadadari ahalyanu ventabettukuni tana aasramaaniki velli untaadu anukunnadu.
 alaa anukogane athani manassulo asuya kadalaadindi. tanani tanu nindinchukunnadu.
 sabha erpaatu chesi sarasulayina andarimundu andagattelayina acheralu naatyamaadithe chusi aanandinchaka, andariloonuu andagatte evaru ani tanu enduku adigaadu? adigithe adigaadu. evaro okari evari paero oka paerunu suchiste daanni andaruu angeekariste poyedaaniki, evariki nachina sundari paeru vaallenduku cheppali?
 chepithe andari vaadanalu vini vinna tanu sura naadhudigaa, sakala loka palakudiga tanaku nachina edho oka paeru cheppi- evarinee noppinchakundaa oppinchaka tagudunamma antuu tagaadaa parishkaaraaniki aa srushtikarta sannidhiki mandagattukuni enduku vellaali? vellaanu poo- aa srushtikarta inni yugaluga, indaru sundareemanulni srushtinchinavaaru edho oka paeru cheppi aame jagadekasundari ani nirnayiste evaru kaadanagaligevaaru? evaru eduru prasninchevaaru? kaadu- evari paeru chebithe yem jarugutundo yem jarugutundo anukunte...
 sura sundareemanulalo sundaraangi saraswateedevi ani prakatinchi unte- aayana ardhaangi ani aina andaruu angeekarinchevaaru kada! ardhaangi andachandaaluu naalugu mukhala chusina kanipinchi undakapothe- jaganmaata paarvateedevi paeru cheppi vundarada! mukkanti kanti mantalaku jadisi aina sarvuluu shirah kampana chesi sirasaavahinchi undevaadu kada?
 kaadu enduku aa trimuurtulatoe paechee anukunte ashta dikpaalakulunnaaru kada. vaari patnula paerlu prakatinchi unte yem poyedi?
 sacheedevi paeru cheppiunte tanakenta sambaramgaa, sammatigaa undedi? trimurtulu mugguru kalisi srushtisthiti layaadhipatyam kaligivunna, suranadhudu tane kada! mukkoti devatala mokkulande modati velupu tane kada!
 tana ardha simhaasanam alankarinchagaligina sacheedevi jagadeka sundari ani prakatinchi unte adhi tanakunna adhikaaraalakii, aishwaryaalakii, arhatalakee maro adanapu andam ayi undedi kada!
 kaadu- akhila lokaadhipatinanna pakshapaatamto prakatinchaarani anukovadam aadiposukuntaaru ane janku vunte migata dikpaalakulunnaaru kada- swaahaadevi paeru prakatinchi unte adhi agniki aanandam kaliginchi undedi kada?
 yamudiki bhayapado- athani adhikaaraalannii gowravincho athani ardhaangi paeru prakatinchi undarada? vaayuvu sarvalokaalakuu praanadaata kada ani manninchi athani satini gowravinchi prakatinchi undarada! nirrutini manninchi undakudada? varunudi satini prakatinchi varunudi keertini marinta vanne tecchi undarada?
 eesaanudunnaade- aayana panikiraaledaa? gurtuleda? aayana sakhudu uttara disaanaadhudu- kuberudu dhanam moolam idam jagat ani kada naanudi- andari adhikaaraaluu aishwaryam daggare mugustaayi kada- aayanani gowravinchi undakudada? aayana ardhange andarikanna andagatte ani prakatana chesi undarada?
 paschima disaanaadhudu- varunudu- praagnaadhudni nenu- dakshinaadhipati yamudu uttara disaanaadhudu kuberudu- mem evaramuu panikiraaledaa? evari paeruu prakatinchakundaa evaremani talustaronani alochinchakunda intavarakuu e lopamu laeni streeni srushtinchane ledu. idigo ippudu srushtistunnaanani aa nalumomula melupu appatikappude ahalyani enduku srushtinchaali?
 srushtinchaadu poo. srushtinche velalone evariko okariki brahma mudipedataadanna lokokti prakaaram falana vaadiki- adhe aa gautama muneendrunike anukundam- nirnayinchaanani atanike ichi chesi undarada! alaa kakapothe...
 adigindi nenu- avasaram kaliginchindi nenu- amaradhipudni nenu- anni vidhala anni arhataluu unnavaadini nenu. naaku enduku kanyaadaanam chesi enduku kanyanu appaginchi undakudadu? anukunte enduku pandem prakatinchaali?